"Șamanul de la Capitoliu" îi cere lui Trump să-l grațieze: "Ar fi corect și onorabil ca președintele să îi ierte pe cei care i-au acceptat invitația".
"Șamanul de la Capitoliu" îi cere lui Trump să-l grațieze. Jacob Anthony Chansley spune că Donald Trump l-a invitat să asalteze Congresul. Bărbatul s-a predat autorităților americane sâmbătă și a fost pus sub acuzare pentru mai multe infracțiuni.
Șamanul de la Capitoliu, protestatarul care a devenit simbolul protestelor violente de la Washington DC din 6 ianuarie, îi cere președintelui în funcție al SUA, Donald Trump, să îl grațieze pentru faptele sale, relatează The Independent.Jacob Anthony Chansley, care se recomandă drept "Șamanul QAnon" spune că Donald Trump l-a invitat să asalteze Congresul, în timp ce parlamentarii au certificat victoria electorală a lui Joe Biden.Cunoscut și drept Jake Angeli, bărbatul s-a predat autorităților americane sâmbătă și a fost pus sub acuzare pentru mai multe infracțiuni legate de pătrunderea sa ilegală în clădirea Capitoliului.Cu toate acestea, avocatul bărbatului susține că acesta s-a comportat "pașnic", motiv pentru care ar trebui să i se retragă acuzațiile."Clientul meu auzise cuvintele repetate ale președintelui Trump", a declarat avocatul Albert Watkins. "Cuvintele și invitația unui președinte ar trebui să însemne ceva"."Având în vedere felul pașnic și adecvat în care dl. Chansley s-a comportat, ar fi corect și onorabil ca președintele să îl grațieze și pe el dar și pe ceilalți indivizi pașnici care au acceptat invitația președintelui cu intenții onorabile", a concluzionat avocatul lui Jake Angeli.